《巡社纪事》
清代·谭垣

晚过力力溪，溪水清可掬。皎月悬林端，修竹如新沐。

下马入番社，番众一何肃。灯前试细认，尔雅殊被服。

咨访听语音，通晓更娴熟。圣治开文明，光被及番族。

应知久渐摩，秀发此先卜。拱手进番童，经书果能读。

忠信自有基，礼义须涵育。劝勉且丁宁，披月前村宿。

作者简介：谭垣，字牧亭，号桂峤，江西龙南人。清乾隆十三年 （1748）进士，乾隆二十九年（1764）五月任凤山知县。缉盗安民，尤重建设。秩满，士民伐石纪绩。